Temeljem Zakona o sustavu civilne zaštite (,,Narodne novine" broj 82115, 118/18, 3l/20. i 20/21), članka 7. Poslovnika o radu stožera civilne zaštite Općine Gornja Rijeka KLASA: 810-03/17-01/06, URBROJ:2137/25-17-1 od 23. kolovoza 2017., općinski načelnik Općine Gornja Rijeka 30. srpnja 2021. donio je

**ODLUKU**

**o aktivaciji i stavljanju u funkciju Stožera civilne zaštite Općine Gornja Rijeka**

**Članak 1.**

Radi izvanredne situacije vezane uz korona virus (COVID 19), prevencije daljnjeg širenja i zaštite stanovništva te kontinuiranog praćenja uputa Stožera civilne zaštite Republike Hrvatske i Stožera civilne zaštite Koprivničko-križevačke županije, aktivira se Stožer civilne zaštite Općine Gornja Rijeka i stavlja u punu funkciju.

**Članak 2.**

Stožer civilne zaštite Općine Gornja Rijeka u obvezi je provoditi sve odluke, upute i preporuke Stožera civilne zaštite Republike Hrvatske i Stožera civilne zaštite Koprivničko-križevačke županije vezane uz ugrozu širenja korona virusa (COVID 19) na području Općine

Gornja Rijeka kao i poduzimati druge radnje koje doprinose sprječavanju njegovog širenja.

**Članak 3.**

Sukladno članku 6. Poslovnika o radu stožera civilne zaštite Općine Gornja Rijeka radom Stožera civilne zaštite rukovodi načelnik Stožera, a u slučaju njegove spriječenosti ili odsutnosti zamjenik načelnika Stožera, a po eventualnom proglašenju velike nesreće rukovođenje preuzima načelnik Općine Gornja Rijeka.

**Članak 4.**

Ova Odluka stupa na snagu danom donošenja, traje do prestanka ugroze, odnosno

opoziva, a objavit će se na mrežnim stranicama OpćineGornja Rijeka.

KLASA: 810-03/21-01/05

URBROJ: 2137/25-21-1

Gornja Rijeka, 30. srpnja 2021.

**OPĆINSKI NAČELNIK:**

 **Darko Fištrović**